62007TJ0129_INF
Hotărârea Tribunalului (Camera întâi) din 17 septembrie 2019 – Irlanda și Aughinish Alumina/Comisia
(Cauzele conexate T-129/07 și T-130/07)
„Ajutoare de stat – Directiva 2003/96/CE – Accize pentru uleiurile minerale – Uleiuri minerale folosite drept combustibil în producția de alumină – Scutire de accize – Caracter selectiv al măsurii – Orientări comunitare privind ajutorul de stat pentru protecția mediului din 2001”
1.
Ajutoare acordate de state – Noţiune – Caracterul selectiv al măsurii – Derogare de la sistemul fiscal general – Justificare întemeiată pe natura și pe structura sistemului – Sarcina probei – Scutire de la plata accizelor pentru păcura grea folosită în producția de alumină – Lipsa unor elemente care să demonstreze justificarea menționată
[art. 87 alin. (1) CE]
(a se vedea punctele 55, 56, 60, 61, 65, 69-72 şi 89-93)
2.
Procedură jurisdicțională – Cerere de sesizare – Cerințe de formă – Expunere clară și precisă a motivelor invocate – Cerințe similare pentru criticile invocate în susținerea unui motiv – Trimitere globală la o declarație comună a Consiliului și a Comisiei cu ocazia adoptării unei directive – Admisibilitate
[Statutul Curții de Justiție, art. 21 primul paragraf și art. 53 primul paragraf; Regulamentul de procedură al Tribunalului (1991), art. 44 alin. (1) lit. (c)]
(a se vedea punctele 80-86)
3.
Ajutoare acordate de state – Interzicere – Derogări – Ajutoare care pot fi considerate compatibile cu piața comună – Ajutoare pentru protecția mediului – Orientări comunitare privind ajutorul de stat pentru protecția mediului – Ajutoare sub forma scutirii de o taxă – Criterii de apreciere
[art. 6 și art. 87 alin. (3) CE; Comunicarea Comisiei 2001/C 37/03, punctul 51 punctul 1]
(a se vedea punctele 102-109 şi 111)
Obiectul
Cereri întemeiate pe articolul 263 TFUE având ca obiect anularea totală sau parţială a Deciziei 2007/375/CE a Comisiei din 7 februarie 2007 privind scutirea de la plata accizelor pentru uleiurile minerale folosite drept combustibil în producţia de alumină în Gardanne, în regiunea Shannon şi în Sardinia, pusă în aplicare de Franţa, Irlanda şi, respectiv, Italia [C 78/2001 (ex NN 22/01), C 79/2001 (ex NN 23/01), C 80/2001 (ex NN 26/01)] (JO 2007, L 147, p. 29), în măsura în care prin aceasta se constată existenţa unui ajutor de stat acordat de Irlanda începând de la data de 1 ianuarie 2004, în temeiul scutirii de accize pentru uleiurile minerale folosite drept combustibil pentru producţia de alumină în Shannon (Irlanda) şi se dispune ca Irlanda să recupereze respectivul ajutor sau să anuleze ori să suspende plata acestuia
Dispozitivul
1)
Respinge acţiunile.
2)
Obligă Irlanda la plata cheltuielilor de judecată în cauza T-129/07.
3)
Obligă Aughinish Alumina Ltd la plata cheltuielilor de judecată în cauza T‑130/07.